ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
17 ธ.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบ โดยแม้ตลาดต่างประเทศจะสร้าง Sentiment เชิงบวก รับประเด็นเฟดขึ้นดอกเบี้ย ซึ่งแสดงถึงความเชื่อมั่นต่อเศรษฐกิจ อย่างไรก็ตาม การปรับขึ้นไม่ได้ตามทิศทางตลาดภูมิภาคส่วนใหญ่ เนื่องด้วยมีปัจจัยกดดันภายในจากแรงขายกลุ่ม ICT ซึ่งการประมูล 4G ยังยือเยื้อ และกลุ่มพลังงานอ่อนตัวลงตามราคาน้ำมันดิบเมื่อคืน ยังดีมีแบงก์บางตัวประคองตลาดไว้
ด้วยตลาดมองเห็นประโยชน์จากการปล่อยกู้ผู้ชนะประมูล 4G ทั้งนี้ SET ปิดที่ระดับ 1,306.89 จุด, +7.77 จุด ด้วยมูลค่าซื้อขายอยู่ที่ระดับ 2.1 หมื่นลบ. กลุ่มหลัก ICT ฉุดตลาดปิดลบ -1.2% ส่วนแบงก์ ประคองตลาด ปิดบวก +1.2% ด้านตลาดภูมิภาคบวกประมาณ 1% กว่า
กลยุทธ์ที่แนะนำ : ช่วงบ่าย: คาดแกว่งในช่วง 1,300-1,310 จุด โดยตัวแปรยังเป็น การประมูล 4G ซึ่งถ้าหากเสร็จสิ้น คาด SET จะไร้ตัวถ่วงจากแรงขายกลุ่ม ICT และฟื้นตัวขึ้นได้ต่อ ส่วนในระยะสั้น แม้มีโอกาสอ่อนตัว แต่มองหากไม่ต่ำกว่าแนวรับ 1,287 และ 1,275 จุด ยังมองภาพรวมในช่วงนี้เหมือนเดิม คือ เป็นช่วงรีบาวด์ โดยมีแนวต้านที่ 1,322 และ 1,345 จุด ตามลำดับ
กลยุทธ์ นักลงทุน รอซื้อเมื่ออ่อนตัว ส่วนนักเก็งกำไร ซื้อเล่นรีบาวด์ ทั้งนี้ หุ้นแนะนำตามสัญญาณเทคนิคได้แก่ CHG (รับ 2.58 ต้าน 2.80 cut 2.48) และ SMPC (รับ 6.45 ต้าน 7.00 cut 6.25)
 